**ANUNŢ**

Institutul Naţional al Magistraturii are plăcerea de a vă informa cu privire la organizarea următoarei activităţi:

# Nume ACTIVITATE

# SEMINAR CEPOL – “Language Development: Instruments and Systems of European Police Cooperation (English)”

# PERIOADA ŞI LOCUL DE DESFĂŞURARE

**13 – 31 mai 2019 – Templemore (Irlanda)**

# Limba în care se desfăşoară

Limba în care se va desfăşura seminarul este limba engleză.

# Organizator

**Agenţia Uniunii Europene pentru Formare în Materie de Aplicare a Legii (CEPOL)**

**DESCRIERE**

Cursul se adresează personalului din statele membre ale UE și țărilor în curs de aderare și care sunt sau vor fi implicați în activitatea transfrontalieră sau în cooperarea polițienească internațională.

Este o cerință ca toți participanții să posede o cunoaștere solidă a limbii engleze vorbite și scrise.

Activitatea vizează îmbunătățirea abilităților lingvistice în limba engleză ale participanților, dobândirea noțiunilor referitoare la sistemele de poliție ale țării gazdă și sporirea cunoștințelor participanților cu privire la cooperarea polițienească în context european. Cursul se adresează personalului structurilor de aplicare a legii care este sau va fi implicat în activități transfrontaliere sau de cooperare polițienească internațională, atât din domeniul operativ, cât și educațional.

Cursul va fi organizat cu sprijinul Europol, Interpol și experți din cadrul Universităților Dublin și Limerick.

Durata cursului este de 19 zile/19 nopți.

Pentru mai multe detalii vă rugăm să consultaţi draftul programului de seminar la următoarele linkuri: [1](http://www.inm-lex.ro/fisiere/d_2470/T06%20COURSE_SEMINAR_PROGRAMME%2050-2019%20-%20DRAFT.docx),[2](http://www.inm-lex.ro/fisiere/d_2470/T05_ACTIVITY%20CURRICULUM%2050.2019.docx)

# Finanţare

Cheltuielile de cazare, masă, precum și cele aferente transportului internațional și intern (în statul în care are loc activitatea) vor fi suportate din bugetul CEPOL.

ATENŢIE! Demersurile privind transportul internaţional şi cele de masă şi cazare vor fi efectuate direct de către CEPOL, participanţii neavând posibilitatea de solicitare a rambursării unor eventuale plăţi avansate. Cheltuielile privind transportul local din ţara de origine precum şi cele aferente asigurărilor de călătorie rămân în sarcina participanţilor.

# Cui se adresează

# Seminarul se adresează judecătorilor şi procurorilor specializaţi sau implicați în activitatea transfrontalieră sau în cooperarea polițienească internațională.

**NUMĂR DE LOCURI**

# Seminarul dispune de 1 loc pentru participanţii români.

# INM va realiza o preselecţie a candidaţilor, cu respectarea criteriilor şi condiţiilor de înscriere, în conformitate cu precizările CEPOL, pe care o va înainta Unităţii Naţionale CEPOL, respectiv CEPOL Europe, urmând ca CEPOL să efectueze la nivel centralizat o selecţie a candidaţilor din toate ţările participante.

Participantul selectat va completa ulterior un formular referitor la experienţa profesională în domeniu, pus la dispoziţie de organizatori.

# INM va alcătui şi o listă de rezervă (maxim 3 persoane), la care se va apela în situaţia renunţării magistratului selectat, precum şi în situaţia în care România va primi mai multe locuri ca urmare a renunţărilor din partea altor state.

# DOCUMENTE NECESARE PENTRU ÎNSCRIERE

* **CV în format Europass,** întocmit în limba în care se desfășoară activitatea de formare din cadrul CEPOL;
* **Caracterizare de la ultimul loc de muncă întocmită de șeful nemijlocit,** din care să rezulte îndeplinirea cumulativă a condițiilor de participare menționate la art. 12 din Hotărârea Guvernului nr. 929/2016, precum și posibilitățile de valorificare a experienței și a cunoștințelor dobândite în activitatea profesională curentă, **în limba română**;
* **Un document care să ateste cunoașterea limbii străine** în care se desfășoară activitatea de formare de referință - nivel minim B1, potrivit Cadrului european comun de referință pentru limbi străine;
* **Scrisoare de intenție** în vederea aplicării la activitatea de formare de referință, întocmită în **limba română;**
* **Declarație pe propria răspundere** prin care își asumă că va respecta prevederile actelor normative și regulamentelor în vigoare referitoare la păstrarea secretului de stat și de serviciu, **în limba română**;
* **avizul** colegiului de conducere al instanţei/parchetului, iar în caz de urgenţă, **avizul** preşedintelui secţiei/procurorului șef secție în care judecătorul/procurorul îşi desfăşoară activitatea sau, dacă nu există secţii, **avizul** conducătorului instanţei/parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 1296/14.12.2017).

Dosarele de candidatură incomplete (de ex. aviz de participare transmis tardiv sau pentru altă activitate decât cea care face obiectul selecţiei etc.) nu vor fi incluse în procedura de selecţie.

**Documentele solicitate vor fi transmise exclusiv în format electronic la adresa de e-mail** tudor.grigoroaia@inm-lex.ro, **în atenția domnului Tudor GRIGOROAIA.**

# Termen înscriere

**Perioada de înscriere este deschisă până la 6 martie 2019.**

# Criterii de selecţie

INM va verifica respectarea criteriilor şi a condiţiilor de înscriere, în conformitate cu precizările CEPOL şi va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii străine în care se defăşoară programul de pregătire, atestată, în principal, prin documente oficiale depuse de candidat.*

*În măsura în care criteriile sus-menționate nu vor fi suficiente pentru departajarea candidaților, la stabilirea listei finale urmează a fi acordată prioritate candidaților care își desfășoară activitatea la instanțe/unități de parchet mai înalte în grad și /sau cu vechime mai mare în profesie.*

**CEPOL va avea insă libertatea de a selecţiona din lista propusă de INM, acei candidaţi care corespund obiectivelor şi modului în care programul de schimb va fi conceput.**

#  Persoana de contact

Persoana de contact pentru acest program este domnul Tudor GRIGOROAIA, personal de specialitate juridică asimilat magistraților, tel. 021/40 76 292, tudor.grigoroaia@inm-lex.ro